9.  การควบคุมภายใน

คณะกรรมการบริษัทเห็นว่าบริษัท ไทยฮา จำกัด (มหาชน) มีระบบการควบคุมภายในเพียงพอ
สามารถป้องกันทรัพย์สินของบริษัทอันเกิดจากการที่ผู้บริหารนำไปใช้โดยมิชอบ
หรือโดยไม่มีอำนาจเพียงพอ โดยมีสาระสำคัญดังนี้

องค์กร และสภาพแวดล้อม

บริษัทได้รับการรับรองมาตรฐานระบบ GMP, HACCP, ISO 9001:2000 ทั้งระบบ และ BRC จากสถาบัน SGS ซึ่งสะท้อนให้ว่าบริษัทมีระบบควบคุมภายในที่ดีด้านกระบวนการของระบบบริหารคุณภาพ และกระบวนการผลิต อันเป็นประโยชน์ต่อผู้บริโภค และต่อองค์กร 

    2. การบริหารความเสี่ยง

    บริษัทตระหนักถึงความเสี่ยงทั้งภายนอกและภายในบริษัท
    ที่อาจจะมีผลกระทบต่อการดำเนินธุรกิจของบริษัทฯ
    ดังนั้นจึงได้มีการประชุมผู้บริหารฝ่ายทุกเดือนเพื่อสรุปผลการดำเนินงานและปัญหาที่เกิดขึ้นในเดือนที่ผ่านมา
    และประเมินแนวโน้มทางธุรกิจทั่วไปและประเมินความเสี่ยงที่อาจจะเกิดขึ้นต่อไป

  3. การควบคุมการปฏิบัติงานของฝ่ายบริหาร

  บริษัทมีการกำหนดขอบเขตอำนาจหน้าที่ความรับผิดชอบของแต่ละส่วนงานออกจากกันโดยเด็ดขาด
  โดยการแบ่งแยกหน้าที่ความรับผิดชอบในการเป็นผู้มีอำนาจอนุมัติ
  ผู้บันทึกรายการบัญชีและข้อมูลสารสนเทศ และผู้ดูแลทรัพย์สินออกจากกันอย่างชัดเจน
  ทั้งนี้เพื่อเป็นการตรวจสอบซึ่งกันและกันและบริษัทมีการกำหนดวงเงินอนุมัติของฝ่ายบริหารในแต่ละระดับไว้อย่างชัดเจน
  สำหรับระบบการซื้อสินค้า อันได้แก่ วัตถุดิบ เครื่องเขียน และการซ่อมแซมพาหนะ เป็นต้น
  ระบบการขายสินค้าในประเทศและต่างประเทศ และระบบการรับและจ่ายเงิน
  ซึ่งแต่ละส่วนงานประกอบด้วย ผู้ขอซื้อ ฝ่ายจัดซื้อ ผู้ที่ทำหน้าที่อนุมัติ ผู้ที่ทำหน้าที่ตรวจสอบ
  ผู้ที่ทำหน้าที่บันทึกรายการบัญชีและข้อมูล และผู้ที่ทำหน้าที่ในการดูแลจัดเก็บทรัพย์สิน เช่น
  เครื่องจักรและเครื่องมือต่างๆในโรงงาน
  โดยมีเอกสารประกอบสำหรับการปฏิบัติงานของงานแต่ละระบบ อย่างเพียงพอ

  4. ระบบสารสนเทศ

  บริษัทมีระบบปฏิบัติการ SAP ซึ่งได้นำมาปรับใช้และเชื่อมโยงในทุกหน่วยงาน ทั้งการบริหาร
  การผลิต การบัญชีและการเงิน การขาย และการตลาด
  เพื่อการควบคุมสินค้าและบริการให้มีประสิทธิภาพ ซึ่งจะทำให้ทุกหน่วยงานสามารถวางแผน
  ประสานงานและรับรู้อย่างรวดเร็วและทันเหตุการณ์

5.  ระบบการติดตาม

  บริษัทมีหน่วยงานตรวจสอบภายใน โดยจัดจ้างผู้ตรวจสอบภายในอิสระจากภายนอก คือบริษัท
  พีแอนด์แอล อินเทอร์นอล ออดิท จำกัด ซึ่งดำเนินการตรวจสอบการปฏิบัติงานของหน่วยงานต่าง
  ๆ
  และจัดทำรายงานผลการตรวจสอบเบื้องต้นเพื่อเสนอต่อคณะกรรมการตรวจสอบในการประชุมคณะกรรมการตรวจสอบทุกครั้ง
  ทั้งนี้
  ผลการตรวจสอบของหน่วยงานตรวจสอบภายในยังไม่เคยตรวจพบประเด็นหรือข้อบกพร่องที่เป็นสาระสำคัญ

รายงานคณะกรรมการตรวจสอบ

คณะกรรมการตรวจสอบ บริษัท ไทยฮา จำกัด (มหาชน) ประกอบด้วย รองศาสตราจารย์ ดร.
พุทธกาล รัชธรประธานกรรมการตรวจสอบ ดร.สมจินต์ ศรไพศาล และนายดนัย จันทร์เจ้าฉาย
เป็นกรรมการตรวจสอบ

คณะกรรมการตรวจสอบได้ปฏิบัติหน้าที่ตามขอบเขตหน้าที่และความรับผิดชอบที่ได้รัมอบหมายจากคณะกรรมการบริษัทฯ
โดยในปี พ.ศ. 2555 คณะกรรมการตรวจสอบได้มีการประชุมอย่างสม่ำเสมอรวม 4 ครั้ง และในปี
พ.ศ. 2556 ได้ประชุมอีก 1 ครั้ง เมื่อวันที่ 22 กุมภาพันธ์ พ.ศ. 2556
เป็นการประชุมโดยไม่มีฝ่ายบริหารและฝ่ายจัดการเข้าร่วมประชุมโดยมีการพิจารณาและสอบทานเรื่องต่าง
ๆ ที่สำคัญ ดังนี้

-   คณะกรรมการตรวจสอบได้พิจารณาสอบทานงบการเงินรายไตรมาส และงบการเงินประจำปี
    2555 ร่วมกับ

ฝ่ายบริหารและผู้ตรวจสอบบัญชี เพื่อให้มั่นใจว่ารายงานทางการเงินของบริษัทฯ และบริษัทย่อย
ได้จัดทำขึ้นอย่างถูกต้องตามที่ควรตามมาตรฐานการบัญชีที่รับรองโดยทั่วไป
และมีการเปิดเผยข้อมูลอย่างเพียงพอครบถ้วนและเชื่อถือได้
พร้อมทั้งให้ข้อสังเกตและรับทราบแนวทางแก้ไขปัญหาให้เกิดประโยชน์แก่บริษัทฯ
นอกจากนี้ได้สอบทานการเปิดเผยรายการระหว่างกันของบริษัทฯ กับบริษัทย่อย
รวมทั้งรายการที่เกี่ยวโยงกันเพื่อให้มั่นใจว่าบริษัทฯ
ได้ดำเนินตามเงื่อนไขทางธุรกิจและหลักเกณฑ์ที่ตลาดหลักทรัพย์แห่งประเทศไทยกำหนด

-   ในการประชุมคณะกรรมการตรวจสอบครั้งที่ 1/2556 วันที่ 22 กุมภาพันธ์ พ.ศ. 2556
    คณะกรรมการตรวจสอบได้พิจารณาแผนการตรวจสอบภายในประจำปี 2556
    ซึ่งนำเสนอโดยผู้ตรวจสอบภายในอิสระจากภายนอก จากบริษัท พีแอนด์แอล อินเทอร์นอล
    ออดิท จำกัด
    และได้สอบทานความเพียงพอของระบบการควบคุมภายในให้เหมาะสมและมีประสิทธิผล
    โดยพิจารณาจากรายงานของผู้ตรวจสอบภายในและของผู้สอบบัญชี
    พร้อมให้ข้อแนะนำกับผู้ตรวจสอบ เพื่อให้เกิดผลงานที่มีประสิทธิภาพ
    การติดตามและดำเนินการแก้ไขตามรายงานผลการตรวจสอบในประเด็นที่มีนัยสำคัญอย่างต่อเนื่อง
    เพื่อให้หน่วยงานต่าง ๆ ของบริษัท
    มีระบบการควบคุมภายในที่เหมาะสมและป้องกันหรือลดความเสี่ยงที่อาจจะเกิดขึ้น

-   คณะกรรมการตรวจสอบได้สอบทานนโยบาย และแนวทางการบริหารความเสี่ยง
    โดยกำหนดให้ฝ่าย

ตรวจสอบภายในตรวจสอบ ระบบบริหารความเสี่ยงเพื่อให้มั่นใจว่าบริษัทฯ
มีระบบงานและวิธีปฏิบัติดีเพียงพอที่จะช่วยป้องกันและลดความเสี่ยงที่อาจเกิดขึ้น
และการอนุมัติรายการ
และอนุมัติวงเงินของฝ่ายที่เกี่ยวข้องสอดคล้องกับนโยบายและอำนาจอนุมัติที่กำหนดไว้
เพื่อให้มีประสิทธิภาพยิ่งขึ้นและให้เกิดความเชื่อมโยงกับการควบคุมภายใน

-   พิจารณาคัดเลือกผู้สอบบัญชี และค่าตอบแทนประจำปี 2556
    โดยพิจารณากระบวนการคัดเลือกว่าเป็นไป

ตามแนวทางและขั้นตอนที่คณะกรรมการตรวจสอบได้ให้ความเห็นชอบไว้โดยพิจารณาคุณสมบัติของสำนักงานสอบบัญชีและผู้สอบบัญชี
และเพื่อเพิ่มความมั่นใจในความเป็นอิสระของผู้สอบบัญชี
คณะกรรมการตรวจสอบได้กำหนดนโยบายที่สอดคล้องกับประกาศของคณะกรรมการกำกับหลักทรัพย์และตลาดหลักทรัพย์
(ก.ล.ต.) เรื่อง การหมุนเวียนผู้สอบบัญชีรายเดิมปฏิบัติหน้าที่ตรวจสอบงบการเงินของบริษัทฯ
มาแล้วติดต่อกันห้าปี

-   การกำกับดูแลกิจการที่ดี บริษัทฯ
    ได้ให้ความสำคัญในการบริหารงานตามหลักการของการกำกับดูแล

กิจการที่ดี เพื่อให้มีความโปร่งใสและมีจริยธรรม ก่อให้เกิดความเชื่อมั่นแก่ผู้ถือหุ้น ผู้ลงทุน
และผู้เกี่ยวข้องทุกฝ่าย

คณะกรรมการตรวจสอบมีความเห็นว่า ในปี 2555 บริษัทฯ จัดให้มีระบบการควบคุมภายใน
(Internal Control) และการตรวจสอบภายในที่เพียงพอ เหมาะสม
รวมทั้งมีกระบวนการที่ช่วยให้ความมั่นใจว่าการปฏิบัติงานของบริษัทฯ เป็นไปตามกฎหมายที่เกี่ยวข้อง
ตลอดจนมีการจัดทำและเปิดเผยข้อมูลในรายงานทางการเงินของบริษัทฯ อย่างถูกต้อง ครบถ้วน
เชื่อถือได้

คณะกรรมการตรวจสอบได้พิจารณาการปฏิบัติงานของผู้สอบบัญชีในปีที่ผ่านมาและค่าตอบแทนของผู้สอบบัญชี
และนำเสนอคณะกรรมการบริษัทเพื่อขออนุมัติที่ประชุมสามัญผู้ถือหุ้นประจำปี 2556 แต่งตั้งนายพจน์
อัศวสันติชัย ผู้สอบบัญชีรับอนุญาตเลขที่ 4891, นายธนะวุฒิ พิบูลย์สวัสดิ์ ผู้สอบบัญชีรับอนุญาตเลขที่
6699 และนางวันนิสา งามบัวทอง ผู้สอบบัญชีรับอนุญาตเลขที่ 6838 แห่งบริษัท สอบบัญชีธรรมนิติ
จำกัด เป็นผู้สอบบัญชีของบริษัทในปี 2556 การเปลี่ยนแปลงสำนักงานสอบบัญชี
เนื่องจากมีการเสนอค่าตอบแทนในอัตราที่เหมาะสม
นอกจากนี้สำนักงานยังมีความน่าเชื่อถือในด้านการตรวจสอบบัญชี
และมีกลุ่มลูกค้าที่จดทะเบียนในตลาดหลักทรัพย์อยู่หลายแห่งด้วยกัน

วันที่ 22 กุมภาพันธ์ พ.ศ. 2556

ในนามคณะกรรมการตรวจสอบ

  รศ.ดร.พุทธกาล รัชธร

(รองศาสตราจารย์ ดร. พุทธกาล รัชธร)

ประธานคณะกรรมการตรวจสอบ

บริษัท ไทยฮา จำกัด (มหาชน)